চাঁদের অভ্যন্তরীণ গঠন
অলিভাইন ব্যাসাল্ট, অ্যাপোলো ১৫ কর্তৃক সংগৃহীত।
চাঁদের গড় ঘনত্ব ৩৩৪৬.৪ কিলোগ্রাম প্রতি ঘন মিটার হওয়ায় এটি একটি পৃথক ধরনের মহাজাগতিক বস্তু। বিজ্ঞানীরা মনে করেন, প্রায় ৪.৫ বিলিয়ন বছর আগে চাঁদের উৎপত্তির কিছুকাল পরেই ম্যাগমা মহাসাগরের যে আংশিক কেলাসন ঘটেছিল, তার ফলে ভূরাসায়নিকভাবে পৃথক এক ধরনের ভূত্বক, গুরুমণ্ডল ও গ্রহীয় কেন্দ্রস্থল নিয়ে এই উপগ্রহটি গঠিত হয়। চাঁদের বহিরাংশটির গলনের জন্য যে শক্তির প্রয়োজন হয়েছিল, তার উৎস সাধারণভাবে মনে করা হয় একটি মহাসংঘাতের ঘটনা। এই ঘটনাটিকে চান্দ্র-পার্থিব জগতের স্রষ্টা এবং তার পরবর্তীকালে পৃথিবীর কক্ষপথে পদার্থের পুনঃসংযোজনের কারণ বলেও মনে করা হয়। এই ম্যাগমা মহাসাগরের কেলাসন চাঁদে ম্যাফিক গুরুমণ্ডল ও একটি প্ল্যাজিওক্ল্যাস-সমৃদ্ধ ভূত্বকের জন্ম দিয়ে থাকবে।

কক্ষপথ থেকে গৃহীত চিত্র অনুযায়ী অঙ্কিত ভূরাসায়নিক মানচিত্র ইঙ্গিত করে চাঁদের ভূত্বক প্রধানত অ্যানর্থোসাইটিক উপাদানে গঠিত। এটি ম্যাগমা মহাসাগর উপপ্রমেয়ের সঙ্গে সঙ্গতিপূর্ণ। ভূত্বকের প্রধান মৌলগুলি হল অক্সিজেন, সিলিকন, ম্যাগনেসিয়াম, লোহা, ক্যালসিয়াম ও অ্যালুমিনিয়াম। কিন্তু গুরুত্বপূর্ণ অপ্রধান ও ক্ষুদ্র উপাদানগুলির মধ্যে টাইটানিয়াম, ইউরেনিয়াম, থোরিয়াম, পটাসিয়াম ও হাইড্রোজেনও পাওয়া যায়। ভূপদার্থবিজ্ঞানের পদ্ধতি অবলম্বনে এই ভূত্বকটিকে গড়ে প্রায় ৫০ কিলোমিটার পুরু বলে অনুমান করা হয়।

চাঁদের ভূত্বকের আংশিক গলনের ফলে চন্দ্রপৃষ্ঠে মেয়ার ব্যাসাল্টের উদ্‌গীরণ ঘটেছে। এই ব্যাসাল্টের বিশ্লেষণের ফল ইঙ্গিত করে যে, চাঁদের ভূত্বক প্রধানত খনিজ অলিভাইন, অর্থোপাইরক্সিন ও ক্লাইনোপাইরোক্সিন দ্বারা গঠিত এবং চান্দ্র ভূত্বক পৃথিবীর ভূত্বকের তুলনায় অনেক বেশি পরিমাণে লৌহসমৃদ্ধ। কোনও কোনও চান্দ্র ব্যাসাল্টে টাইটানিয়াম (খনিজ ইলমেনাইটে উপস্থিত) প্রচুর পরিমাণে পাওয়া যায়। এটি ইঙ্গিত করে যে, এই ভূত্বকের উপাদানগুলি অত্যন্ত অসমসত্ত্ব। চন্দ্রপৃষ্ঠের থেকে ১০০০ কিলোমিটার ভূত্বকের গভীরে চন্দ্রকম্পের ঘটনা ঘটে। এই ঘটনা মাসিক পর্যায়বৃত্তে ঘটে এবং এগুলির সঙ্গে পৃথিবীর চারিদিকে চাঁদের উৎকেন্দ্রিক কক্ষপথ কর্তৃক সৃষ্ট জোয়ারগত চাপের যোগসূত্র বর্তমান। এমন অল্প কয়েকটি অগভীর চন্দ্রকম্প শনাক্ত করা গিয়েছে যেগুলির অবকেন্দ্র চন্দ্রপৃষ্ঠের ১০০ কিলোমিটার গভীরে অবস্থিত। কিন্তু এই ধরনের চন্দ্রকম্প খুব ঘন ঘন ঘটে না এবং এগুলির সঙ্গে চান্দ্র জোয়ারের কোনও সম্পর্ক আছে বলেও মনে হয় না।

কেন্দ্রস্থল
-----------

চাঁদের অভ্যন্তরীণ গঠনের ছকবদ্ধ চিত্র
বিভিন্ন প্রমাণ অনুসন্ধান করে এই ইঙ্গিত পাওয়া গিয়েছে যে, চাঁদের কেন্দ্রস্থলটি ছোটো। এটির ব্যাসার্ধ ৩৫০ কিলোমিটার অথবা তারও কম। অন্যান্য মহাজাগতিক বস্তুগুলির বেশিরভাগের ক্ষেত্রে দেখা যায়, বস্তুটির কেন্দ্রস্থলের আকার বস্তুর আকারের প্রায় ৫০%। কিন্তু চাঁদের কেন্দ্রস্থলের আকার চাঁদের মোট আকারের প্রায় ২০% মাত্র। চাঁদের কেন্দ্রস্থলের উপাদানগুলি সুসংবদ্ধ নয়। তবে অধিকাংশ বিজ্ঞানীর মতে এটি গঠিত হয়েছে ধাতব লৌহ সংকর এবং অল্প পরিমাণ সালফার ও নিকেল দ্বারা। চাঁদের সময়ের সঙ্গে পরিবর্তনশীল আবর্তন ইঙ্গিত করে যে, চাঁদের কেন্দ্রস্থল অংশত গলিত।

২০১০ সালে আধুনিক প্রক্রিয়াকরণ পদ্ধতি অবলম্বনে পুরনো অ্যাপোলো গভীর চন্দ্রকম্প-বিষয়ক তথ্য-পরিসংখ্যান বিশ্লেষণ করে নিশ্চিত হওয়া গিয়েছে যে, চাঁদের কেন্দ্রস্থলটি ৩৩০ ± ২০ কিলোমিটার ব্যাসার্ধ-বিশিষ্ট এবং লৌহসমৃদ্ধ। একই বিশ্লেষণ থেকে প্রমাণিত হয়েছে শুদ্ধ লৌহগঠিত কঠিন অভ্যন্তরীণ কেন্দ্রস্থলটির ব্যাসার্ধ ২৪০ ± ১০ কিলোমিটার। এই কেন্দ্রস্থলটি ঘিরে রয়েছে আংশিকভাবে (১০ থেকে ৩০%) গলিত নিম্নবর্তী ভূত্বকের স্তর। এই অংশের ব্যাসার্ধ ৪৮০ ± ২০ কিলোমিটার (গভীরতা ~১৫০ কিলোমিটার)। এই ফলাফল ইঙ্গিত করে যে কেন্দ্রস্থলের ৪০% ঘনত্বের দিক থেকে কঠিনীভূত। কেন্দ্রস্থলের তরল বহিরাংশের ঘনত্ব প্রায় ৫ গ্রাম/ঘন সেন্টিমিটার এবং ওজনের দিক থেকে এটি ৬% মতো সালফার দ্বারা গঠিত। কেন্দ্রভাগের তাপমাত্রা সম্ভবত প্রায় ১৬০০-১৭০০ কেলভিন।

চাঁদ – ওশেনাস প্রোসেলারাম (ঝঞ্ঝা মহাসাগর)প্রাচীন গ্রস্থ উপত্যকা – আয়তাকার গঠন (দৃশ্য – ভূসংস্থান – গ্রেইল অভিকর্ষ অবক্রম) (১ অক্টোবর, ২০১৪)।প্রাচীন গ্রস্থ উপত্যকা – বিবরণ।প্রাচীন গ্রস্থ উপত্যকা – নিকট-দৃশ্য (শিল্পীর কল্পনায়)

আরও দেখুন
---------

* চাঁদের ভূতত্ত্ব
* পৃথিবীর গঠন

তথ্যসূত্র
---------

1. ↑  আইয়োর পরে সৌরজগতের দ্বিতীয় সর্বাধিক ঘনত্বযুক্ত প্রাকৃতিক উপগ্রহ হল চাঁদ।
2. ↑  P. Lucey and 12 coauthors, P. (২০০৬)। "Understanding the lunar surface and space-Moon interactions"। *Reviews in Mineralogy and Geochemistry*। **60**: 83–219। ডিওআই:10.2138/rmg.2006.60.2। বিবকোড:2006RvMG...60...83L।
3. 1 2 3  Mark Wieczorek and 15 coauthors, M. A. (২০০৬)। "The constitution and structure of the lunar interior" (পিডিএফ)। *Reviews in Mineralogy and Geochemistry*। **60**: 221–364। ডিওআই:10.2138/rmg.2006.60.3। বিবকোড:2006RvMG...60..221W। ২০১৪-১২-২১ তারিখে মূল (পিডিএফ) থেকে আর্কাইভ করা।
4. ↑  J. G. Williams; S. G. Turyshev; D. H. Boggs; J. T. Ratcliff (২০০৬)। "Lunar laser ranging science: Gravitational physics and lunar interior and geodesy"। *Advances in Space Research*। **37** (1): 67–71। arXiv:gr-qc/0412049 অবাধে প্রবেশযোগ্য। ডিওআই:10.1016/j.asr.2005.05.013। বিবকোড:2006AdSpR..37...67W।
5. ↑  Weber, R. C.; Lin, P.-Y.; Garnero, E. J.; Williams, Q.; Lognonne, P. (২০১১)। "Seismic Detection of the Lunar Core"। *Science*। **331** (6015): 309–312। ডিওআই:10.1126/science.1199375। পিএমআইডি 21212323। বিবকোড:2011Sci...331..309W।

বহিঃসংযোগ
---------

* Moon articles in Planetary Science Research Discoveries, including articles about internal structure of the Moon

| * দে
* স
চাঁদ |
| --- |
| রূপরেখা |
| ভৌতবৈশিষ্ট্য | 
* অভ্যন্তরীণ গঠন
* চাঁদের ভূসংস্থান
* বায়ুমণ্ডল
* অভিকর্ষ ক্ষেত্র
	+ হিল গোলক
* চৌম্বক ক্ষেত্র
* সোডিয়াম পুচ্ছ
* চন্দ্রালোক
	+ পৃথিবীর আলো

 | A full moon |
| কক্ষপথ | 
* চান্দ্র দূরত্ব
* কক্ষপথের রাশি
	+ দূরত্ব
		- অপসূর ও অনুসূর
	+ পাত
		- পাত পর্যায়
	+ আবর্তন
* যুতি-বিযুতি
	+ অমাবস্যা
	+ পূর্ণিমা
	+ গ্রহণ
		- চন্দ্রগ্রহণ
			* পূর্ণ চন্দ্রগ্রহণ
			* টেট্রাড
		- সূর্যগ্রহণ
		- চাঁদে সূর্যগ্রহণ
		- গ্রহণ চক্র
	+ সুপারমুন
* জোয়ার-ভাটা
	+ জোয়ার বল
	+ জোয়ার বন্ধন
	+ জোয়ার ত্বরণ
	+ জোয়ার স্তর
* চান্দ্র স্টেশন

 |
| চন্দ্রপৃষ্ঠ ওবৈশিষ্ট্য | 
* সেলেনোগ্রাফি
* টার্মিনেটর
* গোলার্ধ
	+ সম্মুখভাগ
	+ পশ্চাদভাগ
* মেরু
	+ উত্তর মেরু
	+ দক্ষিণ মেরু
		- মুখমণ্ডল
* মারিয়া
	+ তালিকা
* পর্বত
	+ চির-আলোক শীর্ষ
* উপত্যকা
* আগ্নেয়
	+ গম্বুজ
	+ ক্যাল্ডেরা
	+ লাভা সুড়ঙ্গ
* অভিঘাত খাদ
	+ তালিকা
	+ রেখা ব্যবস্থা
	+ চির-অন্ধকার অভিঘাত খাদ
	+ দক্ষিণ মেরু-এইটকেন খাদ
* মৃত্তিকা
	+ ঘূর্ণি
* রাইলে
* কুঞ্চিত শৈলশিরা
* প্রস্তর
	+ চান্দ্র ব্যাসাল্ট ৭০০১৭
* জল
* মহাকাশ আবহবিকার
	+ উল্কাণু
	+ কণাক্ষেপণ
* কম্পন
* ক্ষণস্থায়ী চান্দ্র পরিবর্তন
* স্থানাঙ্ক

 |
| বিজ্ঞান | 
* পর্যবেক্ষণ
* চন্দ্রাক্ষদোলন
* চান্দ্রতত্ত্ব
* উৎপত্তি ও পরিবর্ধন
	+ মহা-সংঘাত উপপ্রমেয়
		- থিয়া
		- চান্দ্র ম্যাগমা মহাসাগর
* ভূতত্ত্ব
	+ সময়সীমা
		- চান্দ্র বিপর্যয়
	+ চান্দ্র উল্কাপিণ্ড
	+ ক্রিপ
* পরীক্ষানিরীক্ষা
	+ চান্দ্র লেজার রেঞ্জিং
	+ অ্যাপোলো লুনার সারফেস এক্সপেরিমেন্ট প্যাকেজ
* চান্দ্র নিদর্শন প্রদর্শনী
	+ অ্যাপোলো ১১
	+ অ্যাপোলো ১৭
* চান্দ্র কম্পনবিজ্ঞান

 |
| অভিযান | 
* মিশন
	+ অ্যাপোলো কর্মসূচি
* প্রোব
* অবতরণ
* উপনিবেশ স্থাপন
* পর্যটন

 |
| সময়-কথন ওপরিভ্রমণ | 
* চন্দ্র পঞ্জিকা
* চান্দ্রসৌর বর্ষপঞ্জি
* চান্দ্র দিন
	+ তিথি
* মাস
	+ চান্দ্র মাস
		- পাত পর্যায়
* পক্ষ
* সপ্তাহ
* চান্দ্র স্টেশন
* চান্দ্র দূরত্ব

 |
| দশা ওনাম | 
* অমাবস্যা
* পূর্ণিমা
	+ নামসমূহ
* অর্ধচন্দ্র
* সুপার ও মাইক্রো
* ব্লাড
* ব্লু
* ব্ল্যাক
* ডার্ক
* ওয়েট
* টেট্রাড

 |
| সম্পর্কিত | 
* চান্দ্র প্রভাব
* চান্দ্র বিভ্রম
* প্যারেডোলিয়া
	+ চাঁদের মানুষ
	+ চাঁদের খরগোশ
* ব্যক্তিনামাঙ্কিত অভিঘাত খাদ
* চাঁদে কৃত্রিম বস্তু
* চাঁদে স্মারক
* কথাসাহিত্যে চাঁদ
* চন্দ্রাবতরণ ষড়যন্ত্র তত্ত্ব
* পুরাণে চাঁদ
	+ ঝুকি ও বিল
* "দ্য মুন ইজ মেড অফ গ্রিন চিজ"
* প্রাকৃতিক উপগ্রহ
* যুগ্ম গ্রহ
* লিলিথ (কল্পিত দ্বিতীয় চাঁদ)
* চন্দ্র বিভাজন

 |
| 
* বিষয়শ্রেণী বিষয়শ্রেণি
* প্রবেশদ্বার প্রবেশদ্বার

 |

টেমপ্লেট:গ্রহীয় ভূতত্ত্ব
টেমপ্লেট:ভূতত্ত্ব